หยุดกินยาคุมไปช่วงปลายเดือนพฤศจิกาอะคะ แล้วมีเพศสัมพันธ์ ช่วงวันที่29ธันวาประจำเดือนมาแต่มานิดเดียว มีความเป็นไปได้ว่าจะท้องไหมค่ะ แต่ก่อนที่จะหยุดกินหนูกินมาประมาน3ปีแล้วอะคะ
สวัสดีค่ะ เมื่อหยุดทานยาคุมกำเนิด ฤทธิ์ในการป้องกันการตั้งครรภ์ก็จะหมดลงในทันที และหากมีเพศสัมพันธ์ก็จะมีโอกาสตั้งครรภ์ได้ อย่างไรก็ตาม หากได้มีประจำเดือนมาแล้ว โดยออกมานาน 2-7 วัน ก็ถือเป็นประจำเดือนที่ปกติดี และแสดงว่าไม่ได้มีการตั้งครรภ์เกิดขึ้น ส่วนการที่ประจำเดือนมาน้อย อาจเกิดจากการที่เยื่อบุโพรงมดลูกยังไม่กลับมาหนาตัวเป็นปกติ จากผลของฮอร์โมนจากยาคุมที่เคยได้ทานติดต่อมานานได้ อย่างไรก็ตาม หากเลือดที่ออกมีปริมาณน้อยมาก และออกเพียง 1 วัน อาจไม่ใช่เลือดประจำเดือนก็ได้ ในกรณีนี้ แนะนำควรลองตรวจหาการตั้งครรภ์ดูด้วยค่ะ